SAN FERNANDO CITY, LA UNION - Maysa a driver ti korporasyon a nakabase idiay Barangay Calumbaya, Bauang, La Union iti naireklamo iti Bauang Police Station gaputi maipagarop a saan na a panangi-remit ti P80-k a balor ti arak.
Maibasar iti palawag kadagiti otoridad iti auditor ti nasao a korporasyon a ni Jose Vergara, 48, addaan ti asawa, residente ti Barangay Parian , San Fernando City, La Union natakwatan a nangirwar ti stocks nga arak manipud iti pagpapaayan da a korporasyon iti driver da a managan Michael Lorenzo, addaan ti asawa, residente met laeng iti Barangay Calumbaya.
Dagiti nasao nga arak nga inruar ti driver ket mapatta-patta nga agbalor amin ti P80,000.00 ngem maipagarop a saan a nai-remit ti nasao a kantidad iti opisina da.
Kabayatanna, binalakadan dagiti otoridad iti auditor nu anya ti rumbeng nga aramiden na.
ilo_Latn ilo_Latn ilo_Latn ilo_Latn